**STUDIEORDNING**

*STUDIEORDNING PR. 1 SEPTEMBER 2012*

*BACHELORUDDANNELSEN I INTERNATIONAL VIRKSOMHEDSKOMMUNIKATION*

*I ET FREMMEDSPROG OG KOMMUNIKATION VED AARHUS UNIVERSITET, BUSINESS AND SOCIAL SCIENCES*

Studieordningen er udarbejdet i henhold til bekendtgørelse om bachelor- og kandidatuddannelser ved universiteterne, nr. 814 af 29. juni 2010.

Den er godkendt af prodekanen for uddannelse.

INDHOLDSFORTEGNELSE

[Kapitel 1 3](#_Toc297281512)

[FORMÅL 3](#_Toc297281513)

[Kapitel 2 9](#_Toc297281514)

[STUDIETS OPBYGNING 9](#_Toc297281515)

[Kapitel 3 10](#_Toc297281516)

[INDHOLD 10](#_Toc297281517)

[Kapitel 4 14](#_Toc297281518)

[PRØVER 14](#_Toc297281519)

[Kapitel 5 23](#_Toc297281520)

[FRITAGELSER (MERIT) 23](#_Toc297281521)

[DISPENSATION 23](#_Toc297281522)

[Kapitel 6 24](#_Toc297281523)

[IKRAFTTRÆDEN 24](#_Toc297281524)

# Kapitel 1

## FORMÅL

1.1 Formålet med bacheloruddannelsen i International virksomhedskommunikation i et fremmedsprog (engelsk, fransk, spansk og tysk) og kommunikation er at give de studerende en række generelle og specifikke kompetencer.

Uddannelsens betegnelse på engelsk er *Bachelor of Arts in International Business Communication*.

GENERELLE KOMPETENCER

Uddannelsen skal sætte de studerende i stand til at

* identificere, formulere og analysere fagrelevante problemstillinger
* forholde sig reflekterende og analyserende til faglige problemstillinger
* indsamle relevant information og sætte sig ind i en omfattende faglig litteratur til belysning af en problemstilling samt forholde sig til, skabe sig overblik over, analysere og strukturere de fundne data
* arbejde teoribaseret, metodisk og systematisk med faglige problemstillinger samt opbygge en logisk og sammenhængende argumentation og formidle de valgte løsninger og resultater
* anvende relevante informations-, kommunikations- og sprogteknologiske værktøjer
* arbejde selvstændigt og kunne indgå i samarbejde med andre.

SPECIFIKKE KOMPETENCER

Uddannelsen skal endvidere sætte de studerende i stand til inden for rammerne af private og offentlige virksomheder, organisationer og institutioner

* selvstændigt at varetage fremmedsproglige kommunikationsopgaver
* at foretage kvalitetssikring af virksomheders fremmedsproglige kommunikation
* at løse informationssøgningsopgaver, specielt med inddragelse af fremmedsprogede kilder
* at fungere som formidlere mellem den danske og de fremmedsproglige kulturer
* at løse opgaver inden for personlig, intern og ekstern kommunikation på dansk
* at arbejde med kommunikationsplanlægning under hensyntagen til modtager, kontekst, valg af medie og budskabsform
* at arbejde med produktion, analyse og reception af verbale og visuelle tekster
* at analysere og inddrage samspillet mellem kommunikation, den organisatoriske kontekst og den samfundsmæssige og kulturelle kontekst under løsningen af kommunikationsopgaver

samt generelt

* at anvende sådanne faglige og videnskabelige metoder, som danner grundlag for videregående studier inden for uddannelsens fagområder.

1.2 For at opfylde dette formål skal de studerende i løbet af uddannelsen tilegne sig

* **hvad angår ENGELSK**

1. viden om

* det engelske sprogs strukturer og funktioner
* engelsksprogede teksters og diskursers strukturer og funktioner
* kulturteori og kulturel praksis af relevans for hensigtsmæssig engelsksproget kommunikation
* sociale, politiske og kulturelle forhold i flere engelsksprogede lande
* erhvervsmæssige og samfundsøkonomiske forhold i et eller flere engelsksprogede lande

1. færdigheder i at

* forstå talt og skrevet engelsk
* udtrykke sig både mundtligt og skriftligt korrekt og hensigtsmæssigt på engelsk
* analysere og beskrive sproglige fænomener i engelsk
* løse mundtlige og skriftlige engelsksprogede kommunikationsopgaver af forskellig art under hensyntagen til relevante parametre
* foretage kvalitetssikring af virksomheders, organisationers og institutioners engelsksprogede kommunikation
* **hvad angår FRANSK**

1. viden om

* sprogets struktur og funktion
* teksters struktur og funktion
* kommunikative strategier
* sociale, politiske og kulturelle forhold i Frankrig
* erhvervsmæssige og samfundsøkonomiske forhold i Frankrig

1. færdigheder i at
   * forstå talt og skrevet fransk
   * udtrykke sig både mundtligt og skriftligt på fransk inden for erhvervsrelaterede genrer
   * løse mundtlige og skriftlige kommunikationsopgaver på fransk under hensyntagen til kommunikationssituationen
   * indhente information fra fransksprogede kilder
   * foretage kvalitetssikring af virksomheders fransksprogede kommunikation

* **hvad angår SPANSK**

1. viden om

* sprogets struktur og funktion
* teksters struktur og funktion
* sociale, politiske, samfundsøkonomiske og kulturelle forhold i Spanien og i Latinamerika
* funktioner i spanske erhvervsvirksomheder
* erhvervsøkonomiske og erhvervsretlige forhold i Spanien og evt. også i andre spansktalende lande

1. færdigheder i at

* forstå talt og skrevet spansk
* udtrykke sig mundtligt og skriftligt på spansk og dansk med hovedvægt på erhvervsrelateret kommunikation
* foretage de sproglige valg, der gør, at kommunikationen fungerer i den konkrete kontekst
* udføre forskellige former for fremmedsproglige tekstbearbejdningsopgaver, herunder sprogrevision og resumering af spanske tekster

**- hvad angår TYSK**

1. viden om
   * sprogets struktur og funktion
   * teksters struktur og funktion
   * sociale, politiske og kulturelle forhold specielt i Tyskland, men også i Østrig og Schweiz
   * kommunikative funktioner i tyske erhvervsvirksomheder
   * erhvervsøkonomiske, samfundsøkonomiske og erhvervsretlige forhold i Tyskland
2. færdigheder i at

* forstå talt og skrevet tysk
* udtrykke sig både mundtligt og skriftligt på tysk
* tilpasse mundtlige og skriftlige tekster til bestemte situationer og målgrupper
* løse mundtlige og skriftlige tysksprogede kommunikationsopgaver af forskellig art, f.eks. oversættelse fra dansk til tysk og fra tysk til dansk og resumering af tyske tekster
* foretage kvalitetssikring af virksomheders, organisationers og institutioners tysksprogede kommunikation f.eks. i form af sproglig revision af tyske tekster
* hvad angår VIRKSOMHEDSKOMMUNIKATION

(a) viden om

* produktion, analyse og reception af verbale/visuelle tekster
* personlig kommunikation
* intern kommunikation
* ekstern kommunikation
* kommunikationsplanlægning
* medieteori
* adfærd i organisationer
* teori om samfund og kultur

(b) færdigheder i at

* løse interne og eksterne kommunikationsopgaver i tale og skrift på dansk
* analysere tekster og billeder
* analysere interne og eksterne kommunikative problemstillinger og behov
* planlægge interne og eksterne kommunikative opgaver fra koncept til udførelse
* producere de tekster på dansk, som løsningen af de nævnte kommunikationsopgaver omfatter
* analysere receptionen af disse tekster
* beherske principperne for personlig kommunikation på dansk
* beherske relevante dele af de programmer og teknikker, som anvendes inden for grafisk produktion
* **hvad angår FÆLLESFAGENE**

**Fællespropædeutikum**

(a) viden om

* teorier om sprog og kommunikation
* teorier om kultur og samfund

(b) færdigheder i at:

* anvende ovennævnte teorier i forbindelse med behandling af specifikke problemstillinger
* udfærdige rapporter med iagttagelse af de akademiske normer herfor
* udvælge og anvende egnede studieteknikker

**Samfundsøkonomi**

(a) viden om

* hvordan markeder fungerer
* hvordan mikroøkonomiske og makroøkonomiske forhold påvirker virksomhederne

(b) færdigheder i at

* analysere konkrete og teoretiske sammenhænge mellem samfundsøkonomiske variable
* udarbejde skriftlige rapporter herom

**Videnskabsteori**

1. viden om

* forskellige aktuelle videnskabsteoretiske positioner samt grundlæggende videnskabsteoretiske begreber og teorier med særlig relevans for sprog og erhvervskommunikation
* kritisk tænkning: argumentationsanalyse og diskussion
* videnskabelig og valid argumentation

(b) færdigheder i at

* identificere og anvende videnskabsteorier og valid argumentationsteknik

inden for sprog og erhvervskommunikation

* producere og formidle relevant videnskabelig viden

**Adfærd i organisationer**

(a) viden om bl.a.

* organisationsteori
* organisationsformer
* organisationskultur

(b) færdigheder i at forstå og vurdere relevansen af givne teorier/modeller i forhold til en konkret problemstilling.

1.3 På studiets 4.-6. semester udbydes der en række valgfag. Udbud af valgfag fastlægges fra år til år af studienævnet.

1.4 Bacheloruddannelsen i et fremmedsprog og kommunikation afsluttes med et bachelorprojekt. Formålet med bachelorprojektet er at

* udvikle de studerendes evne til informationssøgning og til selvstændig tilegnelse og systematisk og metodisk bearbejdelse af faglig viden
* udvikle de studerendes færdigheder i selvstændig og kritisk analyse af faglige problemstillinger
* udvikle de studerendes evne til skriftlig formulering i en klar og letforståelig form på fremmedsproget
* udvikle de studerendes evner med hensyn til mundtlig fremlæggelse og diskussion af faglige problemstillinger på fremmedsproget.

# Kapitel 2

## STUDIETS OPBYGNING

Bacheloruddannelsen i et fremmedsprog og kommunikation er normeret til 180 ECTS og består af obligatoriske fag, valgfag samt et bachelorprojekt. Både fremmedsproget og virksomhedskommunikation skal have et omfang af min. 65 ECTS (obligatoriske fag og valgfag under ét).

2.1 **De obligatoriske fag**

De obligatoriske fag omfatter

Et fremmedsprog (40-45 ECTS)

Der kan vælges mellem følgende fremmedsprog: engelsk, fransk, spansk, tysk

Virksomhedskommunikation (55 ECTS)

De obligatoriske fag omfatter desuden følgende fællesfag:

* Fællespropædeutikum (5 ECTS)
* Samfundsøkonomi (5 ECTS)
* Videnskabsteori (5 ECTS)
* Adfærd i organisationer (5 ECTS)

2.2 **Valgfagene**

Valgfagene er normeret til 40 ECTS for kombinationerne fransk-kommunikation og tysk-kommunikation og 45 ECTS for kombinationerne engelsk-kommunikation og spansk-kommunikation.

Der kan vælges fag svarende til maks. 10 ECTS uden for fremmedsproget hhv. kommunikation, disse fag skal dog være relevante for bacheloruddannelsen i International virksomhedskommunikation.

Oprettelse af valgfag kan være betinget af et minimum antal tilmeldte studerende.

2.3 **Bachelorprojektet**

Bachelorprojektet er normeret til 20 ECTS.

# Kapitel 3

## INDHOLD

3.1 **De** **obligatoriske fag**

**Engelsk**

Undervisningen i engelsk giver den studerende et fagligt – primært lingvistisk – grundlag for at kunne anvende det engelske sprog professionelt i skriftlig såvel som mundtlig kommunikation i erhvervsmæssige og erhvervsrelevante sammenhænge. Undervisningen tager udgangspunkt i tilegnelsen og anvendelsen af faglige metoder og teorier med henblik på at udvikle den studerendes viden om det engelske sprog og færdigheder i at anvende det engelske sprog professionelt i både skriftlig og mundtlig sprogproduktion.

I undervisningen indgår sprogbeskrivelse, sprogproduktion, viden om kulturteori og kulturel praksis, viden om udvalgte engelsksprogede landes sociale, politiske og kulturelle forhold og om erhvervsmæssige og samfundsøkonomiske forhold i et eller flere engelsksprogede lande.

Der henvises i øvrigt til det elektroniske fagkatalog.

**Fransk**

Undervisningen i fransk har fokus på indlæring af viden om det franske sprog, fransk kultur, det franske samfund og det franske marked og på opøvelse af færdigheder i kommunikation på fransk i erhvervsmæssige sammenhænge. Viden og færdigheder integreres, således at den erhvervede viden anvendes til målrettet kommunikation, såvel skriftligt som mundtligt.

Den undervisning, der tilgodeser viden om det franske sprog, har fokus på fransk syntaks og morfologi, analyse af kommunikationssituationer samt afdækning af væsentlige tekstkonstituerende træk. Der lægges vægt på kontrastiv analyse af områder, hvor det franske sprog frembyder særlige problemer. Samtidig indgår anvendelsen af reglerne for det franske sprogs lydsystem.

Den undervisning, der tilgodeser viden om fransk kultur, det franske samfund

og det franske marked, centrerer sig om væsentlige aspekter af de sociale, poli-

tiske, kulturelle, erhvervsmæssige og samfundsøkonomiske forhold i Frankrig under inddragelse af landets internationale relationer.

De kommunikative færdigheder opøves ved hjælp af skriftlig og mundtlig tekstproduktion og -reception. Den skriftlige del omfatter frie fremstillinger og oversættelser med processkrivning som udgangspunkt samt andre former for tekstbearbejdning. Den mundtlige del omfatter såvel envejs­kommunikation i form af referater og præsentationer som tovejskommunikation i form af samtaler og diskussioner.

Der henvises i øvrigt til det elektroniske fagkatalog.

**Spansk**

Undervisningen i spansk indeholder følgende elementer: grammatik, mundtlig kommunikation, kultur- og samfundsforhold, erhvervsøkonomiske forhold samt skriftlig tekstproduktion.

Undervisningen i grammatik har fokus på grundlæggende grammatiske begreber og systematisk grammatisk analyse.

Undervisningen i mundtlig kommunikation omfatter viden om samtaleteknik, diskussionsteknik, forhandlingsteknik samt præsentationsteknik. Der trænes i anvendelse af disse teknikker med særligt henblik på overholdelse af de spanske normer for mundtlig kommunikativ adfærd.

Undervisningen i kultur og samfund centrerer sig om væsentlige aspekter af de sociale, politiske og kulturelle forhold i Spanien og Latinamerika.

Undervisningen i erhvervsøkonomiske forhold inddrager faktuelle aspekter og aktuelle temaer, der har betydning for de erhvervsmæssige relationer mellem Danmark og de spansktalende lande.

Undervisningen i skriftlig tekstproduktion tager særligt afsæt i erhvervsrelaterede forhold, og der trænes i frie fremstillinger, oversættelse og forskellige former for tekstbearbejdning.

Der henvises i øvrigt til det elektroniske fagkatalog.

**Tysk**

Undervisningen i tysk er bygget op omkring, at den studerende skal erhverve viden og færdigheder såvel på et basalt som på et mere komplekst niveau.

På det basale niveau arbejdes der med indføring i relevante grammatiske begreber og med grammatisk analyse. Der lægges vægt på systematiske forskelle mellem dansk og tysk. Lytte- og læseforståelse specielt på det akademiske område (forelæsninger, fagbøger) udvikles i undervisningen såvel gennem særlige

øvelser som gennem valg af formidlingsform i forbindelse med arbejdet på studiet (f.eks. forelæsninger eller læsning af større tekster som forberedelse til

øvelsestimer). På det mundtlige område trænes såvel samtale som egne oplæg på tysk, og på det skriftlige område arbejdes der med at producere tekster, der såvel syntaktisk som semantisk er korrekte.

På et mere komplekst niveau arbejdes der med at analysere kommunikationssituationer, så at den studerende bliver i stand til professionelt at anvende tysk både skriftligt og mundtligt på en måde, så de resulterende tekster passer til deres situationer. I denne forbindelse arbejdes der specifikt med oversættelse, men også andre former for tekstproduktion og tekst- og sprogrevision bliver behandlet og trænet. Endelig formidles der gennem undervisningen viden om sociale, politiske, kulturelle, erhvervsmæssige og samfundsøkonomiske forhold specielt i Tyskland. Forholdene i andre tysktalende lande inddrages i et vist omfang. Formidlingen af viden på dette niveau støtter samtidig opbygningen af læse- og lytteforståelse samt mundtlig sprogfærdighed.

Der henvises i øvrigt til det elektroniske fagkatalog.

**Virksomhedskommunikation**

Undervisningen i virksomhedskommunikation følger en progression fra det simple til det komplekse: fra personlig kommunikation, hvor to eller flere mennesker kommunikerer med hinanden, over intern kommunikation, hvor ledere og medarbejdere kommunikerer med hinanden inden for rammerne af en organisatorisk kontekst, til ekstern kommunikation, hvor virksomheden, organisationen eller institutionen kommunikerer med udvalgte dele af sin omverden (f.eks. kunder eller borgere) inden for rammerne af en samfundsmæssig og kulturel kontekst.

Undervisningen omfatter følgende fem typer af fag: a) dimensioner (personlig kommunikation, intern kommunikation og ekstern kommunikation) der er omdrejningspunktet i uddannelsen, b) produktionsfag (journalistisk tekstproduktion sammen med medieteori), c) analysefag (*tekst- og billedanalyse*, *receptionsanalyse*) d) planlægningsfag (*kommunikationsplanlægning*) og e) kontekstfag (*medieteori sammen med journalistisk tekstproduktion, kultur-* *og samfundsteori).*

Der henvises i øvrigt til det elektroniske fagkatalog.

**Fællesfagene**

a) **Fællespropædeutikum**

Undervisningen giver de studerende en fælles faglig referenceramme inden for områderne sprog og kommunikation samt kultur og samfund. Herudover indføres de studerende i studieteknik, informationssøgning og -behandling samt rapportskrivning.

b) **Samfundsøkonomi**

Faget giver de studerende forståelse af, hvordan markeder fungerer, og hvordan en virksomhed påvirkes af forskellige mikroøkonomiske og makroøkonomiske forhold.

c) **Videnskabsteori**

Faget har fokus på, hvad viden består af, forskellige tilgange til viden, forskellige aktuelle videnskabsteoretiske positioner samt grundlæggende videnskabsteoretiske begreber og teorier med særlig relevans for sprog og erhvervskommunikation, sprogopfattelser og -teorier, kritisk tænkning, videnskabelig og valid argumentation, videnskab og menneskeopfattelse samt etik og værdier.

d) **Adfærd i organisationer**

Faget formidler en grundlæggende viden om organisationsteori og organisatoriske forhold.

Der henvises i øvrigt til det elektroniske fagkatalog.

* 1. **Valgfagene**

Valgfagene er placeret på 4.-6. semester. Udbuddet fastsættes for et år ad gangen. Fag- og prøvebeskrivelser findes i det elektroniske fagkatalog.

* 1. **Bachelorprojektet**

Bachelorprojektet er en afsluttende projektrapport, hvis emne vælges af den studerende inden for ét af de fagområder, der indgår i uddannelsen. Emnet for projektet skal godkendes af en faglig vejleder.

Der henvises i øvrigt til det elektroniske fagkatalog.

# Kapitel 4

## PRØVER

* 1. Prøverne er interne eller eksterne.

Interne prøver bedømmes af underviseren (underviserne) eller af underviseren (underviserne) og en intern censor.

Eksterne prøver bedømmes af underviseren (underviserne) og en eller flere ministerielt beskikkede censorer.

4.2 Ved uddannelsens eksamener benyttes følgende prøveformer

1. Mundtlig prøve 1:

Prøven er med (maks. 60 minutter, i forberedelseslokale) eller uden forberedelsestid.

b. Mundtlig prøve 2:

Prøven forberedes hjemme. Der gives min. 24 timers forberedelsestid.

c. Skriftlig prøve:

Prøven har en varighed på maks. 5 timer og besvares i prøvelokale.

d. Projektrapport:

Prøven omfatter udarbejdelse af en skriftlig projektrapport med emne og problemformulering godkendt af eksaminator.

e. Mundtlig prøve med udgangspunkt i skriftlig projektrapport:

Prøven omfatter udarbejdelse af en skriftlig projektrapport med emne og problemformulering godkendt af eksaminator.

Projektrapporten forsvares ved en mundtlig prøve.

f. Skriftlig hjemmeopgave:

Prøven omfatter skriftlig besvarelse af en stillet opgave, evt. i form af en case.

g. Mundtlig prøve med udgangspunkt i skriftlig hjemmeopgave:

Prøven omfatter skriftlig besvarelse af en stillet opgave, evt. i form af en case. Hjemmeopgaven forsvares ved en mundtlig prøve.

h. Løbende evaluering (med eller uden portfolio)

Prøven består af den studerendes aktive deltagelse i undervisningen i form af mundtlige oplæg og/eller skriftlige opgavebesvarelser. Ved portfolio forstås en samling af opgavebesvarelser, som den studerende har udarbejdet i kursusforløbet.

Der kan kombineres med krav om regelmæssig deltagelse i undervisningen svarende til et fremmøde ved min. 75% af undervisningstiden.

i Mundtlig prøve med udgangspunkt i skriftligt oplæg/synopsis:

Prøven omfatter en skriftlig og en mundtlig del. Den skriftlige del består af en synopsis, og den mundtlige del tager udgangspunkt i dette oplæg.

I bedømmelsen af alle større skriftlige arbejder, hvad enten de er udarbejdet på dansk eller på et fremmedsprog, indgår en vurdering af den studerendes stave- og formuleringsevne. Se fag- og prøvebeskrivelserne for de enkelte fag i det

elektroniske fagkatalog for så vidt angår specifikke krav til fremstillingsevne og sprogrigtighed.

4.3 Der fastlægges i prøvebeskrivelsen i fagkataloget nærmere regler for den enkelte prøve som følger:

For mundtlige prøver: forberedelsestid og eksaminationstid.

For skriftlige prøver: varighed.

For projektrapporter og skriftlige hjemmeopgaver: Om de skrives på dansk eller et fremmedsprog, evt. deres omfang udtrykt i normalsider à 2200 tegn ekskl. blanktegn, samt hvor lang tid der gives til udarbejdelsen hhv. afleveringsfrist.

For mundtlige prøver med udgangspunkt i et projekt eller en hjemmeopgave: eksaminationstidens længde.

4.4 Uddannelsen omfatter obligatoriske prøver, valgfagsprøver og et bachelorprojekt. Valg af prøveform, for så vidt angår valgfagsprøverne, fastlægges fra år til år af studienævnet. Den studerende har ikke sikkerhed for, at prøveformen ved reeksamen er den samme som ved tidligere eksamensforsøg. Se i øvrigt oversigten over prøvernes placering i afsnit 4.8.

4.5 Uddannelsen omfatter følgende prøver inden for de obligatoriske fag:

**Engelsk**

The Structure and Sound of English (5 ECTS)

Prøven bedømmes internt efter 7-trins skalaen

Prøvetype c: Skriftlig prøve (prøven består af 2 delprøver)

Writing Academic English (5 ECTS)

Prøven bedømmes internt efter 7-trins skalaen

Prøvetype c: Skriftlig prøve

English in Use (5 ECTS) (1. årsprøve)

Prøven bedømmes internt efter 7-trins skalaen

Prøvetype c: Skriftlig prøve

British Culture and Society (5 ECTS) (1. årsprøve)

Prøven bedømmes internt efter 7-trins skalaen

Prøvetype a: Mundtlig prøve

Text Production for Business (10 ECTS)

Prøven bedømmes eksternt efter 7-trins skalaen

Prøvetype f: Skriftlig hjemmeopgave

American Culture and Society (5 ECTS)

Prøven bedømmes eksternt efter 7-trins skalaen

Prøvetype i: Mundtlig prøve med udgangspunkt i skriftligt oplæg/synopsis

Cultural Studies (5 ECTS)

Prøven bedømmes eksternt efter 7-trins skalaen

Prøvetype d: Projektrapport

**Fransk**

Fransk grammatik og udtale (5 ECTS)

Prøven bedømmes internt med bestået/ikke bestået

Prøvetype h: Løbende evaluering med portfolio

Frankrig historisk og politisk (5 ECTS)

Prøven bedømmes internt efter 7-trins skalaen

Prøvetype c: Skriftlig prøve

Franske tekster: Reception og produktion (5 ECTS) (1. årsprøve)

Prøven bedømmes internt efter 7-trins skalaen

Prøvetype c: Skriftlig prøve

Franske virksomheder og deres omgivelser (5 ECTS) (1. årsprøve)

Prøven bedømmes internt efter 7-trins skalaen

Prøvetype a: Mundtlig prøve 1

Erhvervskommunikation med det franske marked (10 ECTS)

Prøven bedømmes eksternt efter 7-trins skalaen

Prøvetype f: Skriftlig hjemmeopgave

Det franske forbrugermarked (5 ECTS)

Prøven bedømmes eksternt efter 7-trins skalaen

Prøvetype b: Mundtlig prøve 2

International markedskommunikation (10 ECTS)

Prøven bedømmes eksternt efter 7-trins skalaen

Prøvetype f: Skriftlig hjemmeopgave

**Spansk**

Introduktion til Spanien (5 ECTS)

Prøven bedømmes internt med bestået/ikke bestået

Prøvetypej: Mundtlig prøve med udgangspunkt i skriftligt oplæg/synopsis

Sproglige strukturer og fagtekster I (5 ECTS)

Prøven bedømmes internt efter 7-trins skalaen

Prøvetype c: Skriftlig prøve

Spansk kommunikation og samfund (5 ECTS) (1. årsprøve)

Prøven bedømmes internt med bestået/ikke bestået

Prøvetype h: Løbende evaluering med portfolio

Sproglige strukturer og fagtekster II (5 ECTS) (1. årsprøve)

Prøven bedømmes eksternt efter 7-trins skalaen

Prøvetype c: Skriftlig prøve

Spansk kommunikation og interkulturel kompetence (5 ECTS)

Prøven bedømmes internt med bestået/ikke bestået

Prøvetype h: Løbende evaluering med portfolio

Sproglige strukturer og fagsprogsoversættelse (5 ECTS)

Prøven bedømmes eksternt efter 7-trins skalaen

Prøvetype f: Skriftlig hjemmeopgave

Faglig tekstproduktion og eksportmarkedsføring (5 ECTS)

Prøven bedømmes eksternt efter 7-trins skalaen

Prøvetype f: Skriftlig hjemmeopgave

Introduktion til Latinamerika (5 ECTS)

Prøven bedømmes eksternt efter 7-trins skalaen

Prøvetype e: Mundtlig prøve med udgangspunkt i skriftligt oplæg/synopsis

**Tysk**

Grammatik und Sprachkompetenz (5 ECTS)

Prøven bedømmes internt med bestået/ikke bestået

Prøvetype c: Skriftlig prøve

Textkommunikation (5 ECTS)

Prøven bedømmes internt med bestået/ikke bestået

Prøvetype h: Løbende evaluering

Sprachkompetenz und Landeskunde (5 ECTS) (1. årsprøve)

Prøven bedømmes internt efter 7-trins skalaen

Prøvetype c: Skriftlig prøve

Texte im Unternehmen (5 ECTS) (1. årsprøve)

Prøven bedømmes internt med bestået/ikke bestået

Prøvetype h: Løbende evaluering

Sprachkompetenz und das heutige Deutschland (5 ECTS)

Prøven bedømmes eksternt efter 7-trins skalaen

Prøvetype a: Mundtlig prøve 1

Wirtschaftskommunikation (10 ECTS)

Prøven bedømmes eksternt efter 7-trins skalaen

Prøvetype f: Skriftlig hjemmeopgave

Wissenschaftsrhetorik (5 ECTS)

Prøven bedømmes eksternt efter 7-trins skalaen

Prøvetype f: Skriftlig hjemmeopgave

International markedskommunikation (5 ECTS)

Prøven bedømmes internt efter 7-trins skalaen

Prøvetype f: Skriftlig hjemmeopgave

**Virksomhedskommunikation**

Personlig kommunikation (5 ECTS)

Prøven bedømmes eksternt efter 7-trins skalaen

Prøvetype b: Mundtlig prøve 2

Journalistisk tekstproduktion og medieteori (5 ECTS)

Prøven bedømmes internt efter 7-trins skalaen

Prøvetype f: Skriftlig hjemmeopgave

Intern kommunikation I (5 ECTS) (1. årsprøve)

Prøven bedømmes internt med bestået/ikke bestået

Prøvetype f: Skriftlig hjemmeopgave

Tekst- og billedanalyse (5 ECTS) (1. årsprøve)

Prøven bedømmes internt efter 7-trins skalaen

Prøvetype f: Skriftlig hjemmeopgave

Intern kommunikation II (10 ECTS)

Prøven bedømmes eksternt efter 7-trins skalaen

Prøvetype e: Mundtlig prøve med udgangspunkt i projektrapport

Kommunikationsplanlægning (5 ECTS)

Prøven bedømmes internt efter 7-trins skalaen

Prøvetype f: Skriftlig hjemmeopgave

Ekstern kommunikation (10 ECTS)

Prøven bedømmes eksternt efter 7-trins skalaen

Prøvetype e: Mundtlig prøve med udgangspunkt i projektrapport

Kultur- og samfundsteori (5 ECTS)

Prøven bedømmes internt efter 7-trins skalaen

Prøvetype f: Skriftlig hjemmeopgave

Receptionsanalyse (5 ECTS)

Prøven bedømmes internt med bestået/ikke bestået

Prøve h: Løbende evaluering

**Fællesfag**

Fællespropædeutikum (5 ECTS)

Prøven bedømmes internt efter 7-trins skalaen

Prøvetype d: Projektrapport

Samfundsøkonomi (5 ECTS)

Prøven bedømmes internt efter 7-trins skalaen

Prøvetype c: Skriftlig prøve

Videnskabsteori (5 ECTS)

Prøven bedømmes internt med bestået/ikke bestået

Prøvetype h: Løbende evaluering

Adfærd i organisationer (5 ECTS)

Prøven bedømmes internt efter 7-trins skalaen

Prøvetype c: Skriftlig prøve

4.6 Uddannelsen omfatter en række valgprøver, heraf mindst 20 ECTS inden for fransk og tysk, 25 ECTS inden for engelsk og spansk samt yderligere mindst 10 ECTS inden for virksomhedskommunikation. Der kan vælges valgfag svarende til maks. 10 ECTS uden for fremmedsproget og virksomhedskommunikation. De enkelte valgprøver er beskrevet i det elektroniske fagkatalog.

Hvis der aflægges valgprøver ved andre institutter ved ASB eller andre institutioner, følges disses prøvebeskrivelser. Valgfagsprøverne har intern eller ekstern censur.

4.7 Herudover omfatter uddannelsen et bachelorprojekt:

Bachelorprojekt (20 ECTS)

Prøven bedømmes eksternt efter 7-trins skalaen

Prøvetype e: Mundtlig prøve med udgangspunkt i projektrapport

Bachelorprojektet skal indeholde et resumé affattet på engelsk, der ved bedømmelsen indgår i helhedsvurderingen af projektet.

4.8 Prøveoversigt

|  |  |  |  |  |  |  |
| --- | --- | --- | --- | --- | --- | --- |
| **Sem** | **ENGELSK** | **FRANSK** | **SPANSK** | **TYSK** | **VIRKSOM-HEDSKOM-**  **MUNIKATION** | **FÆLLES-FAG** |
| **1.** | *The Structure and Sound of English*  *Writing Academic English* | *Fransk grammatik og udtale*  *Frankrig historisk og politisk* | *Introduktion til Spanien*  *Sproglige strukturer og fagtekster I* | *Grammatik und Sprachkompetenz*  *Textkommunikation* | *Personlig kommunikation*  *Journalistisk tekstproduktion og medieteori* | *Fællespropædeutikum*  *Samfundsøkonomi* |
| **2.** | ***1.årsprøver***  *English in Use*  *British Culture and Society* | ***1. årsprøver***  *Franske tekster: Reception og produktion*  *Franske virksomheder og deres omgivelser* | ***1. årsprøver***  *Spansk kommunikation og samfund*  *Sproglige strukturer og fagtekster II* | ***1. årsprøver***  *Sprachkompetenz und Landeskunde*  *Texte im Unternehmen* | ***1. årsprøver***  *Intern kommunikation I*  *Tekst- og billedanalyse* | *Videnskabsteori*  *Adfærd i organisationer* |
| **3.** | *Text*  *Production for Business*  *American Culture and Society* | *Erhvervskommunikation med det franske marked*  *Det franske forbrugermarked* | *Spansk kommunikation og interkulturel kompetence*  *Sproglige strukturer og fagsprogsoversættelse*  *Faglig tekstproduktion og eksportmarkeds-føring* | *Sprachkompetenz und das heutige Deutschland*  *Wirtschafts-*  *kommunikation* | *Intern kommunikation II*  *Kommunikationsplanlægning* |  |
| **4.** | *Valgfag* | | | | |  |
| **5.** | *Cultural Studies*  *Valgfag* | *International markedskommunikation* | *Introduktion til Latinamerika*  *Valgfag* | *Wissen-*  *schafts-rhetorik*  *International markedskommunikation* | *Ekstern kommunikation*  *Kultur- og samfundsteori*  *Receptionsanalyse* |  |
| **6.** | *Valgfag*  *Bachelorprojekt* | | | | |  |

4.9 Eksamens- og beståelsesregler

Beståelse kræver mindst karakteren 02 eller bedømmelsen bestået i hver prøve. Hver prøve bestås for sig, og prøverne kan aflægges én gang om året med mulighed for reeksamen i samme eksamenstermin. Den anbefalede placering fremgår af oversigten i afsnit 4.8.

Den studerende **skal** dog være tilmeldt 1. årsprøverne, første gang de afholdes, dvs. i den førstkommende maj-juni eksamens­termin efter optagelsen på studiet. 1. årsprøverne skal være bestået senest inden udgangen af andet studieår efter studiestart, for at den studerende kan fortsætte uddannelsen.

Uddannelsen er bestået, når samtlige prøver hver for sig er bestået.

# Kapitel 5

## FRITAGELSER (MERIT)

Studerende, der ved andre uddannelser har bestået prøver, som dækker fag på bacheloruddan-

nelsen i et fremmedsprog og kommunikation, vil efter ansøgning til Studienævnet for

Erhvervskommunikation kunne fritages for de tilsvarende prøver på bachelorud-

dannelsen i et fremmedsprog og kommunikation.

Ansøgning om fritagelse skal indgives til Studievejledningen.

## DISPENSATION

I forbindelse med en række af reglerne i studiehåndbogen/studieordningen kan der efter an-

søgning til Studienævnet for Erhvervskommunikation dispenseres fra reglerne, når

særlige grunde taler for, at dispensation kan gives. Det er muligt at kontakte en studievejleder, før dispensation søges.

Det skal understreges, at Aarhus Universitet kun kan give dispensation inden for de rammer,

som bekendtgørelserne, der regulerer uddannelsen, fastsætter.

# Kapitel 6

## IKRAFTTRÆDEN

6.1 Studieordningen har virkning for studerende, der begynder uddannelsen 1. september2012.